Președintele Klaus Iohannis spune că parcursul rapid pe care l-a avut în Parlament Legea care prevede eliminarea celor 102 taxe nu l-a convins deloc. Şi atenţionează că lipsa de predictibilitate afectează încrederea investitorilor în ţara noastră.

„Nu se poate lucra aşa, ce să-şi imagineze un antreprenor, că astăzi există unele taxe şi peste o săptămână alte taxe, că vine campania electorală, pai asta înseamnă predictibilitate? Orice om normal își face un calcul acasă, atâta pentru pâine, pentru hainele copilului, pentru bicicletă și peste două zile își dă seama că a făcut un calcul greșit, că Parlamentul peste noapte s-a gândit să schimbe arhitectura taxelor, nu se poate aşa. Trebuie să existe o discuţie aşezată, serioasă, împreună cu experţii”, a spus Klaus Iohannis, la Adevărul Live.

Legea social-democraţilor a fost votată ieri în Parlament, în unanimitate, și ar trebui să ajungă rapid la promulgare.